Încă o creștere la pensie! Ministerul Muncii și Afacerilor Sociale din Germania a anunțat marți, 19 martie 2024, că pensiile vor fi mărite.
Procentul cu care acestea vor crește este de 4,57%. Momentul din care se vor da mai mulți bani la pensie va fi începând cu data de 1 iulie, conform DPA.
Creștere cu aproape 5 procente la pensie
Ajustarea pensiilor se bazează pe cele mai recente date furnizate de Oficiul Federal de Statistică și sistemul german de asigurări sociale. Astfel, o pensie de 1.000 de euro va înregistra o creștere de 45,70 de euro.
Aceasta reprezintă al treilea an consecutiv în care ajustarea pensiilor depășește pragul de 4%.
Ministrul Muncii susține că ajustarea este peste rata inflației
Ministrul Muncii, Hubertus Heil, a susținut că este o veste bună pentru pensionari. Conform acestuia, o piață solidă a forței de muncă și acordurile salariale bune fac posibile aceste creșteri.
"Ajustarea pensiilor depășește semnificativ rata inflației", a declarat ministrul Muncii, Hubertus Heil.
Planurile Guvernului german privind pensiile
De asemenea, este remarcabil faptul că pensiile vor crește în mod egal atât în landurile din fosta Germanie de Est, cât și în cele din Vest. În Germania de Est, nivelul pensiilor a ajuns deja la egalitate cu cel din Vest în 2023. Acest lucru s-a întâmplat în urma creșterilor mai ridicate ale salariilor.
Hubertus Heil a menționat și planurile Guvernului german privind pensiile. Prin intermediul pachetului de reforme pentru pensii, executivul își propune să stabilizeze pe termen lung pensiile de stat. În paralel, se încearcă atenuarea poverii asupra viitorilor contribuabili prin generarea de economii, a explicat ministrul Muncii.
Câți români trăiesc în Germania
Decizia îi va viza și pe românii din Germania. Ei reprezintă una dintre cele mai semnificative comunități ale diasporei românești din Europa Occidentală. Conform datelor statistice din 2016, numărul de cetățeni români rezidenți în Germania la data de 31 decembrie 2015 era de 452.718, comparativ cu 94.326 înregistrări în anul 2008.
Conform datelor furnizate de Institutul German de Statistică către sfârșitul anului 2022, aproape 900.000 de români locuiau în Germania, ceea ce reprezintă o creștere semnificativă față de anul 2015, când numărul era de aproximativ 452.718.
Astfel, numărul românilor din Germania s-a dublat în această perioadă. Această tendință ascendentă a continuat în ultimii cinci ani, cu aproximativ 40.000-50.000 de români care au ales să vină să muncească în Germania în fiecare an.